CPF บวก 3% ลุ้นกำไร Q3 แตะ 5.9 พันล้าน รับราคาหมู “เวียดนาม-จีน” ฟื้นตัว ชูเป้า 31.50 บ.
CPF บวก 3% ลุ้นกำไรไตรมาส 3/65 แตะ 5.9 พันล้าน รับราคาหมูประเทศ “เวียดนาม-จีน” ฟื้นตัว และส่วนแบ่งกำไรจากบริษัทในเครือดีขึ้น โบรกแนะ “ซื้อ” ราคาเป้าหมาย 31.50 บ.
CPF บวก 3% ลุ้นกำไรไตรมาส 3/65 แตะ 5.9 พันล้าน รับราคาหมูประเทศ “เวียดนาม-จีน” ฟื้นตัว และส่วนแบ่งกำไรจากบริษัทในเครือดีขึ้น โบรกแนะ “ซื้อ” ราคาเป้าหมาย 31.50 บ.
11 ต.ค. 2565

ผู้สื่อข่าวรายงานว่า วันนี้ (11 ต.ค.65) ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 11:15 น. อยู่ที่ระดับ 25.25 บาท บวก 0.65 บาท หรือ 2.64% สูงสุดที่ระดับ 25.25 บาท ต่ำสุดที่ระดับ 24.50 บาท ด้วยมูลค่าการซื้อขาย 208.18 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ (10 ต.ค.65) คาดว่ากำไรของ CPF ในไตรมาส 3/2565 จะดีขึ้น 41% จากไตรมาสก่อนหน้า อยู่ที่ 5.9 พันล้านบาท รับรายได้จากยอดขายเพิ่มขึ้น จากราคาหมูในเวียดนามฟื้นตัวแล้ว ส่วนราคาหมูในจีนก็ดีดตัวขึ้นมาจากจุดต่ำสุด และส่วนแบ่งกำไรจากบริษัทในเครือดีขึ้น โดยยังคงคำแนะนำ “ซื้อ” ราคาเป้าหมายที่ 31.50 บาท